2023.7.27.
4. lépés:
HU
Az Európai Unió Hivatalos Lapja
C 264/17
Cselekvési terv kidolgozása és az alkalmazkodási intézkedések végrehajtása
Az iránymutatások 4. lépése a következőket segíti elő: – az alkalmazkodási alternatívák alkalmazkodási intézkedésekké alakítása, – az alkalmazkodásra vonatkozó cselekvési terv kidolgozása, – a végrehajtás előkészítése alkalmazkodási útvonalakon keresztül
Az alkalmazkodásra vonatkozó cselekvési terv a javasolt alkalmazkodási alternatívákat konkrét alkalmazkodási intézkedésekké alakítja, amelyeket végre lehet hajtani.
A terv általánosságban részletezi, hogy mit kell tenni (kinek és mikor), az erőforrások iránti igényeket, az elosztást, valamint a rendelkezésre állást.
Az alkalmazkodásra vonatkozó cselekvési terv(ek) ezért minden alkalmazkodási stratégia szerves részét képezi(k), mivel megkönnyíti(k) az alkalmazkodási intézkedések végrehajtását.
A cselekvési terv általában rövidebb időtávot ölel fel, mint az éghajlatváltozáshoz való alkalmazkodásra vonatkozó stratégia, és azt rendszeresebben felülvizsgálják.
Az éghajlatváltozáshoz való alkalmazkodásra vonatkozó egyetlen stratégia végrehajtására ezért több cselekvési terv is vonatkozhat.
4.a) lépés: Az alkalmazkodásra vonatkozó cselekvési terv alapvető elemei 4. esettanulmány: az éghajlatváltozáshoz való alkalmazkodásnak az árvízvédelem céljából történő általános érvényesítése az olaszországi Isola Vicentina vízgazdálkodásában Isola Vicentina (Olaszország) 2014-ben aláírta az „Alkalmazkodó polgármesterek” (Mayors Adapt) elnevezésű uniós kezdeményezést, azóta pedig megkezdte települési vízgazdálkodási tervének kidolgozását, hogy az éghajlatváltozáshoz való alkalmazkodást beépítse vízgazdálkodási politikáiba.
A terv elemezte a településen található vízgyűjtő területeket, valamint az átfolyó folyókat és patakokat, értékelve azok maximális térfogatáramát és a különböző ismétlődési időszakokkal (5, 10, 20, 30, 100 és 300 év) rendelkező árhullámok nagyságát.
Az azonosított kritikus problémák közé tartozott a megelőzési és felkészültségi intézkedések megtervezésének kiindulópontja, valamint a mintegy 50 pontos védelmi intézkedés, mint például: i. a magánkézben lévő kis csatornákra vonatkozó kezelési és karbantartási szabályozási keret elfogadása, ii. a három tervezett vízmegtartó terület egyike már építés alatt áll, és iii.
egy 10 hektáros kísérleti terület azonosítása annak szimulálása érdekében, hogy az erdőterületek megőrzése hogyan javíthatja az önkormányzati terület áradásokkal és földcsuszamlásokkal szembeni ellenálló képességét.
–
Végrehajtási lépések és útvonalak, figyelembe véve az éghajlatváltozás rövid távú (2030-as évek), középtávú (2050-es évek) vagy hosszú távú (2100-as évek) hatásainak bizonytalanságát.
Az alkalmazkodásra vonatkozó cselekvési terv strukturálható alkalmazkodási útvonalakra, ahol az egyes alkalmazkodási alternatívák végrehajtási rendszere egy végső alkalmazkodási cél elérésére irányuló intézkedések sorozatából áll.
Ezért az alkalmazkodási útvonalak döntési fához hasonlítanak, és mivel az intézkedések végrehajthatók fokozatosan, rugalmas szakpolitikai tervezést tesznek lehetővé.
Az éghajlatváltozás okozta szélsőséges időjárási események vagy az éghajlat előrelátható jövőbeli változásai felülvizsgálati mechanizmust válthatnak ki annak megállapítására, hogy az alkalmazkodási útvonal továbbra is megfelel-e az alkalmazkodási célkitűzésnek.